Diari Oficial de la Generalitat Valenciana


Sumari del DOGV 8095, del 31-07-2017 (2017/7018)

RESOLUCIÓ de 27 de juliol de 2017, de la Direcció General del SERVEF, per la qual s'incrementa l'import màxim que han de finançar les ajudes convocades mitjançant la Resolució de 15 de desembre de 2016, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació - formació tallers d'ocupació, a càrrec de l'exercici pressupostari 2017
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8095

Data del DOGV
:   31-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7018


Data del document
:   27-07-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de juliol de 2017, de la Direcció General del SERVEF, per la qual s'incrementa l'import màxim que han de finançar les ajudes convocades mitjançant la Resolució de 15 de desembre de 2016, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació - formació tallers d'ocupació, a càrrec de l'exercici pressupostari 2017 [2017/7018]  
Mitjançant la Resolució, de 15 de desembre de 2016, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació - formació tallers d'ocupació, a càrrec de l'exercici pressupostari 2017 (DOGV 23.12.2016), en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes (DOGV 20.07.2016), a càrrec de la línia genèrica de subvenció S2946000 del capítol IV del subprograma 322.52 del pressupost del SERVEF, per a l'exercici 2017.  
  
Per Resolució, de 9 de juny de 2017, del conseller d'Economia Sostenible, Sectors Productius, Comerç i Treball, s'autoritza una generació de crèdit per ingressos superiors del Servei Públic d'Ocupació Estatal, que incrementa l'esmentada línia en 2.277.198 ?.  
En la disposició final primera de l'Ordre 11/2016 anteriorment citada, es faculta la Direcció General del SERVEF, per a dictar totes les instruccions i adoptar les mesures que considere oportunes per a l'execució i l'aplicació de l'esmentada ordre, així com per a modificar els terminis establits en aquesta, amb caràcter excepcional, quan concórreguen circumstàncies degudament motivades; l'esmentada modificació de terminis quan tinga caràcter general haurà de publicar-se en el Diari Oficial de la Generalitat Valenciana.  
Així mateix se'l faculta perquè mitjançant una resolució que serà publicada en el DOGV, puga sense necessitat d'obrir un nou termini de presentació de sol·licituds, redistribuir i desafectar els crèdits inicialment previstos en la convocatòria per a un determinat exercici, i en el cas que en el pressupost del dit exercici hi haguera crèdit disponible, incrementar les dotacions econòmiques per a adjudicar ajudes a altres projectes presentats a l'empara de la convocatòria i que, tot i tindre tots els requisits, inicialment no pogueren ser finançats per insuficiència de crèdit. La resolució d'aquests nous projectes exigirà l'informe previ de la respectiva comissió de valoració, i la proposta de l'òrgan instructor.  
  
En conseqüència i en virtut de les referides facultats, resolc:  
Incrementar la dotació pressupostària assignada en el resolc segon de la Resolució de 15 de desembre de 2016, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació - formació tallers d'ocupació, a càrrec de l'exercici pressupostari 2017, en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes a càrrec de la línia genèrica de subvenció S2946000 del capítol IV del subprograma 322.52 del pressupost del SERVEF per a l'exercici 2017, fins a un import global màxim de 13.990.043 ?, cosa que suposa un increment de 600.000,00 ?, corresponents a fons procedents del Servei Públic d'Ocupació Estatal, que s'afigen a la dotació anterior que ascendia a 70.609.405 ?, i resulta la distribució provincial següent:  
  
  
Província Dotació inicial Increment Dotació definitiva  
Alacant 6.745.399,00 - 197.880,00 - 6.943.279,00 -  
Castelló 4.462.845,00 - 130.920,00 - 4.593.765,00 -  
València 9.244.756,00 - 271.200,00 - 9.515.956,00 -  
Total 77.718.720 - 600.000,00 - 95.569.285,00 -  
  
  
Contra aquest acte que posa fi a la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la publicació, davant dels jutjats contenciosos administratius de la Comunitat Valenciana, de conformitat amb el que estableix l'article 8, apartat 3, així com en l'article 46, apartat 1, ambdós pertanyents a la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'aquest mateix òrgan en el termini d'un mes, computat en els termes ja mencionats, segons el que disposa la normativa vigent del procediment administratiu comú de les administracions públiques. Tot això sense perjuí que es puga interposar qualsevol altre recurs dels previstos en la vigent legislació.  
  
Aquesta resolució entrarà en vigor el dia que es publique en el Diari Oficial de la Generalitat Valenciana.  
  
València, 27 de juliol de 2017.- El director general del SERVEF: Enric Nomdedéu i Biosca.